27. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 22074/654 της 6/16 Φεβρ. 1961 (ΦΕΚ Β΄ 53) Περί ενδείξεως συσκευασίας εγκεκριμένων εντομοκτόνων. ΄Εχοντες υπ’ όψιν: 1)Την υπ’ αριθ. 185357/8367/20.10.58 απόφασιν ημών δημοσιευθείσαν εις το υπ’ αριθ. 290 τεύχος Β΄ της 31.10.58 Φ.Ε.Κ. 2)Την διάταξιν του άρθρ. 32 παρ. ΙΘ΄ του Νόμ. 2147/52. 3)Την υπ’ αριθ. 183/5.1.1961 γνωμοδότησιν της Επιτροπής Ελέγχου Γεωργικών Φαρμάκων, αποφασίζομεν: 1.Ορίζομεν εφεξής υποχρεωτικήν την αναγραφήν επί της ετικέττας παντός εντομοκτόνου τυγχάνοντος αδείας κυκλοφορίας, της ενδείξεως περί του επιτρεπτού ή μη πωλήσεως τούτου υπό καταστημάτων τροφίμων, κατόπιν σχετικής εκάστοτε γνωμοδοτήσεως της Επιτροπής Ελέγχου Γεωργικών Φαρμάκων. 2.Οι υπεύθυνοι κυκλοφορίας των μέχρι τούδε εγκεκριμένων εντομοκτόνων υποχρεούνται ωσαύτως εις την προσθήκην της ενδείξεως ταύτης κατά την πρώτην από της παρούσης αποφάσεως, ανανέωσιν της αδείας κυκλοφορίας. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Σελ. 404(α) Τεύχος 493 – Σελ.2 